સફેદ રણમાં સૂર્યોદય અને સૂર્યાસ્ત અચૂક જોવા જવું જોઈએ. અહીં સૂર્યાસ્ત સમયે માનવ મહેરામણ ઉમટી પડે છે. તેથી થોડા વહેલા પહોંચીને સૂર્યાસ્તનું સૌંદર્ય માણવાની સલાહ આપવામાં આવે છે. પ્રવાસીઓને સંપૂર્ણ સગવડતા મળી રહે તેનું ખાસ ધ્યાન રાખવામાં આવે છે કચ્છના આ રણોત્સવમાં. અત્યાધુનિક ટેન્ટ અને ભૂંગાઓ બનાવવામાં આવે છે જેથી પ્રવાસીઓ પોતાના બજેટ પ્રમાણે તેને બૂક કરાવી શકે. સામાન્ય રીતે ધોરડોમાં આવેલ ટેન્ટ સીટી અને ભૂંગાઓનો ભાવ થોડો વધારે હોઈ અમુક પ્રવાસીઓ ધોરડોથી આગળના ગામમાં અથવા તો ભુજમાં રોકાણ કરવાનું પણ પસંદ કરતા હોય છે. આ ટેન્ટ સીટી અને ભૂંગાઓમાં ખુબ જ સરસ જમવાનું પણ મળી રહે છે આ ઉપરાંત ત્યાં પણ અનેક કાર્યક્રમોનું આયોજન થાય છે.